<classify> Bondia Hassan Mwakinyo amemuomba radhi bondia wa zamani na mchambuzi wa mchezo wa ndondi Rashid Matumla baada ya kusambaa kwa sauti ya kijana huyo akitoa maneno ya kashfa kwa mkongwe huyo wa masumbwi.Mwakinyo ameomba radhi leo jioni wakati akihojiwa kwenye kipindi cha Wednesday Night kilichorushwa mubashara na kituo cha runinga cha Azam.Kwanza kabisa nishukuru mwenyezi Mungu kwa kuwa kila analolifanya ni kheri, Rashidi ni mzazi wangu na bado ana nafasi ya kunifundisha kwa mapungufu yangu aliyoyaona amesema Mwakinyo.Aidha Mwakinyo asema kauli hiyo mbaya kwa Matumla kutokana na presha aliyokuwa nayo baada ya mpambano wake dhidi ya Tinampay kutokana na maumivu ya ngumi alizopigwa sanjari na kupoteza mashabiki waliokufa kwenye ajali ya gari.Nikiposikia kocha wangu ambaye ni kaka yangu Hamis Mwakinyo anasemwa vibaya nilijisikia vibaya alafu ukizingatia mashabiki zangu walipata ajali wengine wanasema kuwa nimetoa kafara ndo maana nilisema maneno hayo hivyo pengine nadhani ni jazba tu zilizopelekea kutoa maneno hayo aliongeza Mwakinyo.Matumla amesema hana kinyongo na Mwakinyo kwa kuwa bado ni kijana mdogo na ana nafasi ya kujifunza kutoka kwake. Mkongwe huyo amesema Mwakinyo ni mwanawe, amemsamehe na amemshauri afanye mazoezi ya kukimbia ili awe na pumzi ya kuhimili mapambano yenye raundi nyingi.Mtoto akichafua mkono huwezi kuukata huyu ni kama mwanangu, Watanzania wengi wanafahamu mimi ni nani na nimefanya nini ndani ya nchi hii nashukuru kwa Mwakinyo kwa kuomba radhi na sina kinyongo hata kidogo juu yake kikubwa ni ajirekebishe na makosa madogo madogo amesema Matumla.  <topic>: KITAIFA 